### 10.    Høringssvar vedr. asylcenter i Kalundborg

**Åbent**

Sagsnr.: 326-2016-9710        J.nr.: 00.01.00            Dokumentnr.:
326-2016-71920

**Sagstype**

Beslutning

**Resume og sagens baggrund**

Udlændinge-, Integrations- og
Boligministeriet har i brev af 10. februar 2016 oplyst, at Udlændingestyrelsen
ønsker at gøre brug af ejendommen [adresse], [adresse] 27, 4400
Kalundborg til asylindkvartering, og anmoder i den forbindelse
Kommunalbestyrelsen om en udtalelse.

Efter henvendelse til ministeriet
er fristen for høringssvar udsat til efter Kommunalbestyrelsens møde d. 24.
februar 2016.

**Indstillinger**

Direktøren indstiller, at vedlagte udkast til høringssvar
godkendes.

**Behandling**

Økonomiudvalg, Kommunalbestyrelse.

**Sagsfremstilling**

Kalundborg Kommune har i løbet af efteråret været i kontakt
med Udlændinge-, Integrations- og Boligministeriet om evt. anvendelse af det
gamle sygehus til asylcenter, og meddelt, at ejendommen er omfattet af
kommuneplanens rammer og udlagt til en blanding af bolig og erhverv. Kommunen
har været i dialog med udlejer om anden anvendelse af arealet på sigt.

I henhold til planloven har Kommunalbestyrelsen pligt til at
virke for kommuneplanens gennemførelse. En tilladelse til etablering af et
asylcenter vil således forudsætte, at der meddeles en afvigelse fra
kommuneplanens rammebestemmelse. Forud for kommunens endelige stillingtagen
til, om en afvigelse kan meddeles, vil der skulle gennemføres en forudgående
høring hos naboer m.fl. Denne proces forventes at kunne vare op mod 1 år.

Udlændinge-, integrations- og boligministeren forventes
derfor at gøre brug af §37f i Udlændingeloven, hvor plan- og byggeloven
tilsidesættes, hvis planerne skal realiseres inden for kortere tid.

Viceborgmesteren og administrationen har d. 16. februar 2016
afholdt møde med Udlændingestyrelsen samt Røde Kors, som i givet fald skal stå
for centret. Her blev det oplyst, at:

· der er tale om et asylcenter af mellemstor størrelse til 300
personer i fast kapacitet,

med en buffer på yderligere 100 personer i
ekstraordinære situationer

· der forventes primært at skulle bo familier med børn fra
[adresse], [adresse] og [adresse]

· der er tale om en lejeperiode på 2 år

· der er mere end 90 asylcentre i [adresse]

· staten afholder alle udgifter til driften af asylcentre

· Kalundborg kommune bliver holdt skadesløs for evt. følgeudgifter

· asylcentrets beboere skal være på centret, mens deres sag om asyl
bliver behandlet, op til 6 mdr.

· asylmodtagere fra asylcenter i Kalundborg forventes, ved
meddelelse om asyl, boligplaceret i hele [adresse]

· en evt. ibrugtagen forventes at ske fra primo april 2016

· samarbejdsrelationer mellem centret og kommunen aftales løbende
både ift. akutte situationer og ift. koordinering af mere faste og
tilbagevendende situationer, herunder spørgsmål ift. skolegang mv.

Udlændingestyrelsen og Røde Kors har planlagt et borgermøde
i Kalundborg d. 1. marts 2016 kl. 19.00, hvor kommunen også er repræsenteret.

Det er administrationens vurdering, at en åben information
og et godt samarbejde er vigtig for at kunne hindre/minimere evt. udfordringer
i opløbet, ligesom det bør være en forudsætning, at kommunen holdes skadesløs
for evt. udgifter ifm. et asylcenter i Kalundborg.

**Økonomiske konsekvenser**

Ingen. Det forventes, at kommunen ikke vil have direkte
eller indirekte udgifter ifm. et evt. asylcenter.

**Økonomiudvalgets møde den 22.
februar 2016:**

Økonomiudvalget videresender sagen til Kommunalbestyrelsen.

**Bilag**

|  |  |
| --- | --- |
| Kalundborg Kommune - anmodning om udtalelse | 326-2016-58155 |
| Opr. forslag til høringssvar vedr. asylcenter i Kalundborg | 326-2016-61015 |
| Høringssvar vedr. asylcenter i Kalundborg afsendt [adresse] | 326-2016-71918 |